Βερμίλιο: Η νύφη του βουνού | Vermiglio
2025-06-05 18:00 - 20:00 UTC | Θερινό Λαΐς (ΙΕΡΑ ΟΔΟΣ 48, 104 35, ΚΕΡΑΜΕΙΚΟΣ, ΑΘΗΝΑ )
ΘΕΡΙΝΟΣ ΚΙΝΗΜΑΤΟΓΡΑΦΟΣ ΛΑΪΣ
ΠΕΜΠΤΗ 05/06 - ΤΕΤΑΡΤΗ 11/06 (εκτός Σαββάτου)
21:00 Βερμίλιο: Η νύφη του βουνού | Vermiglio (Maura Delpero, 119') Weirdwave

Μυστικά και ψέμματα σε ένα ειδυλλιακό χωριό, στη σκιά του πολέμου.Μία ταινία που σου κόβει την ανάσα!

ΣΥΝΟΨΗ
Σε ένα ορεινό χωριό της βόρειας Ιταλίας, λίγο μετά το τέλος του Β’ Παγκοσμίου Πολέμου, ζει μια πολυμελής οικογένεια: Ο αυστηρός πατέρας και δάσκαλος, η μάνα που μοιράζει ακριβοδίκαια την αγκαλιά της σε όλα τα παιδιά, τα αγόρια και κορίτσια που μεταφράζουν το σύμπαν των μεγάλων το καθένα με τον δικό του τρόπο, η ενήλικη κόρη που ερωτεύεται έναν λιποτάκτη.
Γύρω τους, οι εποχές αλλάζουν και αφήνουν τα πανέμορφα αποτυπώματά τους στη φύση, οι κάτοικοι του χωριού έχουν τις δικές τους συνήθειες και τελετουργίες και οι ζωές των απλών ανθρώπων αντιμετωπίζουν στωικά όσα τους επιφυλάσσει η τύχη.
Ένας ολόκληρος χαμένος κόσμος αναβιώνει στο εξαίσιο φιλμ της Μάουρα Ντελπέρο, έναν περήφανο κινηματογραφικό απόγονο του ιταλικού νεορεαλισμού.

ΛΙΓΑ ΛΟΓΙΑ ΓΙΑ ΤΗΝ ΤΑΙΝΙΑ
Συνδυάζοντας τον ρεαλισμό με τη χάρη ενός ζωγραφικού πίνακα, η Ντελπέρο αντλεί από την ιστορία της οικογένειάς της, και μας δίνει τη δική της οπτική ενός κόσμου που αιωρείται ανάμεσα στο πατριαρχικό παρελθόν και τις προκλήσεις ενός νέου μέλλοντος.
Η ταινία, ένα συγκινητικό δράμα οικογενειακών μυστικών, εκθειάστηκε για την πανέμορφη κινηματογράφησή της, δια χειρός Μικαΐλ Κρίσμαν, ο οποίος μας χαρίζει μερικά εκπληκτικά κάδρα των επιβλητικών ιταλικών άλπεων, με το Βερμίλιο να γίνεται ένας ακόμα χαρακτήρας της ταινίας.
Η Ντελπέρο, μέσα απο μίλα λιτή, αφαιρετική, αλλά σε βάθος πολυεπίπεδη αφήγηση, διηγείται μικρές και μεγάλες ιστορίες, καταφέρνοντας να μιλήσει με μαεστρία για το συλλογικό μέσα από το προσωπικό.
Το Βερμίλιο είναι ένα φιλμ, που σύμφωνα με τους New York Times «ζητά από τους θεατές να το προσεγγίσουν σαν να περπατούν στις μύτες των ποδιών τους μέσα στο χιόνι».

-Είσοδος για όλες τις αίθουσες: 7€, 5€* (μειωμένο)
Κάθε Δευτέρα ισχύει προσφορά εισόδου για 2 άτομα με ένα εισιτήριο στα 7€ από το ταμείο
*Το μειωμένο εισιτήριο αφορά στις παρακάτω κατηγορίες: μαθητές, φοιτητές, άτομα άνω των 65 ετών, άνεργοι, άνθρωποι με αναπηρία – ΑμεΑ (ισχύει και για έναν/μία συνοδό), δάσκαλοι-καθηγητές, ατέλειες.
Προνόμια μελών σε ΜΜΕ
-Αθηνόραμα Club (Αθηνόραμα): Από Δευτέρα έως και Πέμπτη, ειδική τιμή € 5
Κλείστε ηλεκτρονικά τα εισιτήριά σας στο: https://tickets.tainiothiki.gr/Σημειώνεται πως οι δικαιούχοι μειωμένου εισιτηρίου, θα πρέπει να προμηθευτούν τα εισιτήριά τους από το ταμείο της Ταινιοθήκης. http://www.tainiothiki.gr/el/aithouses/programma/event/1883-vermilio-i-nyfi-tou-vounoy-vermiglio
